Author: dvelkovska

Број 11/2015

KUVENDI I REPUBLIKËS SË MAQEDONISË
BE QENDRA E KUVENDIT

BE LAJME korrik 2015
EUC-numër 13/2015

PRIORITETET E KRYESIMIT TË LUKSEMBURGUT ME KËSHILLIN E BE-së

Përmbajtja e lajmeve:

Prioritetet e Kryesimit të Luksemburgut me Këshillin e BE-së	1 / 2
U arrit marrëveshja për programin për mbështetjen e Greqisë	3
Ndihma evropiane i hapi bankat greke	3
Në fokusin e Parlamentit Evropian	4
Mbledhja e Këshillit për Stabilizim dhe Asocim ndërmjet Republikës së Maqedonisë dhe Bashkimit Evropian	5
Republika e Maqedonisë - pjesë e sistemit të përbashkët transit të BE-së	6
Realizimi i marrëveshjes për dalje nga kriza politike	6
Plani i investimit për transport në shumë prej 13,1 miliardë euro	7
Tregtia me kafe në Evropë - bazat për reforma	7
Ndërprerja e shpenzimeve për roaming	8
EUROSTAT - vlerësimi i popullsisë	8
Konferenca e Tretë Ndërkombëtare për financimin e zhvillimit	9
U arrit marrëveshja historike për programin nuklear me IRANIN	9

Dukata e Madhe e Luksemburgut kryeson me Këshillin e Bashkimit Evropian në gjysmën e dytë të vitit 2015(korrik-dhjetor). Luksemburgu për të dymbëdhjetën herë kryeson me BE-në, por për herë të parë me hyrjen në fuqi të Marrëveshjes së Lisbonës, e cila përcaktoi kompetenca të reja për Bashkimin dhe vendosi një ekuilibër të ri institucional.
Kryesimi i Luksemburgut përcaktoi një qasje të hapur për dëgjimin e qytetarëve, për mbështetjen e biznesit dhe bashkëpunimin me partnerët dhe institucionet, me qëllimin e vetëm të veprojë në interes të Evropës.
Programi i Kryesimit të Luksemburgut është vendosur në kontekst të zbatimit të Planit Strategjik të Bashkimit në kohën e ndryshimeve, të miratuar nga Këshilli Evropian më 26 dhe 27 qershor 2014, në të cilën janë vendosur prioritetet kryesore për Bashkimin Evropian gjatë pesë viteve të ardhshme.
Programi i Kryesimit të Luksemburgut i merr parasysh orientimet politike të kryetarit të Komisionit, Zhan Klod Junker, në programin vjetor për punën e Komisionit dhe punën e "Treshes" - Italisë, Letonisë dhe Luksemburgut.
Prioritetet e Kryesimit të Luksemburgut për gjysmën e dytë të vitit 2015 janë bazuar në shtatë shtylla:
Stimulimi i investimeve për rritje dhe punësim;
Thellimi i dimensionit social të Bashkimit Evropian;
Menaxhimi me migrimin, me kombinimin e lirisë, të drejtave dhe sigurisë;
Revitalizimi i Tregut Unik, me fokusimin në dimensionin e tij digjital;
Arritja e konkurrencës evropiane në korniza globale dhe transparente;
Promovimi i zhvillimit të qëndrueshëm, dhe
Forcimi i prezencës së Bashkimit Evropian në skenën globale.
Puna e Kryesimit të Luksemburgut me Këshillin e BE-së do të ndërtohet në Planin e Investimit për Evropën të kryetarit të Komisioni Evropian, Zhan Klod Junker, i cili ka për qëllim të investohen në ekonominë reale deri më 315 miliardë euro.
Kryesimi do t’i mbështesë iniciativat e Komisionit, për forcim të parashikimit rregullator dhe mënjanim të kufizimeve për investime.
Kryesimi do të promovojë iniciativa për zhvillim të qëndrueshëm në bazë të hulumtimit dhe novacioneve me të cilat do të përmirësohet konkurrenca dhe do të rritet shkalla e punësimit.
Kryesimi do të vazhdojë me përpjekjet për zbatimin e Politikës së Vërtetë Industriale Evropiane, përmes forcimit sistematik të konkurrencës në të gjitha sferat e veprimit të BE-së. Që të zbatohen politikat evropiane, veçanërisht për rritjen dhe punësimin, BE-ja duhet t’i sigurojë mjetet e nevojshme financiare. Kryesimi do të jetë përgjegjës t’i mbajë negociatat për buxhetin vjetor në kornizat e Këshillit dhe me Parlamentin Evropian, që të arrihet marrëveshja për Buxhetin e BE-së për vitin 2016.

Faqe #

KUVENDI I REPUBLIKËS SË MAQEDONISË
BE QENDRA E KUVENDIT

« Kryesimi do t’i kushtojë një vëmendje të veçantë politikës së zgjerimit. Në bazë të pakos për zgjerim nga viti 2015, për të cilën Komisioni vendosi një metodologji të re, Kryesimi i Luksemburgut do të punojë në realizimin e miratimit konsensual të konkluzioneve vjetore për zgjerim, në dhjetor. »

Kryesimi i Luksemburgut do të japë mbështetje të plotë në përpjekjet e Komisionit për përfshirjen e partnerëve socialë që të sigurohet menaxhimi më i mirë ekonomik dhe social në nivel të BE-së. Kryesimi do të fokusohet në investimet sociale në kapitalin e njeriut, një vëmendje e veçantë do t’i kushtohet teknologjisë digjitale dhe shkathtësive digjitale.
Kryesimi do ta promovojë barazinë gjinore në të gjitha nivelet, një vëmendje e veçantë do t’i kushtohet rritjes së shkallës së punësimit të femrave dhe përfaqësimit të barabartë në proceset politike dhe ekonomike në miratimin e vendimeve.
Kryesimi do t’u japë prioritet aktiviteteve që do të realizohen në territorin e BE-së si dhe atyre në partneritetin me vendet e treta, që të mbrohen jetët dhe të zbatohet politika efikase e emigrimit. Këshilli do të merr masa urgjente për ballafaqimin me krizën në Mesdhe dhe do të japë pasqyrë të iniciativave që duhet të ndërmerren në vitet e ardhshme për shkak të menaxhimit të mirë me emigrimin nga të gjitha aspektet.
Reforma e Gjykatës së Drejtësisë e BE-së (rritja e numrit të gjykatësve në Gjykatën e Përgjithshme të BE-së) do të jetë njëri ndër prioritetet e kryesimit.
Kryesimi i Luksemburgut në mënyrë aktive do të punojë që të sigurohet se BE-ja miraton qasje globale koherente në luftën kundër terrorizmit. Zbatimi i Strategjisë së Ripërtërirë të BE-së për Siguri të Brendshme (2015-2020) është prioriteti kryesor i kryesimit.
Luksemburgu në kornizat e kryesimit, fokusin do ta orientojë në digjitalizimin e Tregut Unik. Në këtë aspekt, prioritet do të jetë edhe Strategjia për Tregun Unik të Mallrave dhe Shërbimeve, do të promovohen iniciativat në sfera të ndryshme: liritë civile, telekomunikimet, tregtia elektronike tejkufitare, e-Qeveria, hulumtimi dhe novacionet, energjia, arsimi, politika industriale, etj.
Kryesimi do të fokusohet në novacionet, hulumtimet dhe teknologjitë e reja në sferën e energjetikës, kryesisht burimet e ripërtërira të energjisë, efikasitetin energjetik dhe menaxhimin e integruar me resurset.
Kryesimi do t’i kushtojë vëmendje të veçantë politikës së zgjerimit. Në bazë të pakos për zgjerim nga viti 2015, për të cilën Komisioni vendosi një metodologji të re, Kryesimi i Luksemburgut do të punojë në realizimin e miratimit konsensual të konkluzioneve vjetore për zgjerim, në dhjetor.
Luksemburgu në kornizat e kryesimit do të bëjë përpjekje për përshpejtimin e tranzicionit në ekonominë e gjelbër me emisione të ulëta të gazrave serë, do të nxit ekonomi efikase energjetike konkurrente, qarkulluese dhe inovative në interes të diversitetit biologjik dhe resurseve natyrore, minimizimin e hedhurinës dhe riciklimin efektiv.
Në bazë të mandatit të ndarë nga Këshilli Evropian prej qershorit të këtij viti, përfaqësuesi i lartë i BE-së për Punë të Jashtme dhe Politikë të Sigurisë, së bashku me institucionet dhe vendet-anëtare duhet të përgatisë një strategji të re për politikën e jashtme, e cila do t’i merr parasysh ndryshimet në skenën ndërkombëtare globale.
http://www.eu2015lu.eu/en

Numër 13/2015

Faqe #

U ARRIT MARRËVESHJA PËR PROGRAMIN PËR MBËSHTETJEN E GREQISË

Në Samitin Evropian që u mbajt më 12 korrik të këtij viti, pas shtatëmbëdhjetë orësh negociata të ministrave të Financave të Eurogrupit arritën pëlqim për fillimin e negociatave për programin për mbështetjen e Greqisë nën Mekanizimin Evropian për Stabilitet. Programi përmban kushte të rrepta dhe përfshinë një pako për ndihmën prej 35 miliardë euro të dedikuar për rritjen dhe punësimin. Në Samitin Evropian u përshëndet angazhimi i pushteteve greke për zbatimin e vargut të parë të masave.
Masat e marrëveshjes janë ndarë në dy periudha sipas radhitjes së realizimit:
1. Në periudhën prej 15 korrikut të përmbushen masat në vijim:
- racionalizimi i sistemit të TVSH-së dhe zgjerimi i bazës tatimore për rritjen e të ardhurave;
- masat avancuese për përmirësimin e qëndrueshmërisë afatgjatë të sistemit pensional si pjesë e programit gjithëpërfshirës për reformat pensionale;
- mbrojtja e pavarësisë së plotë juridike të trupit grek për statistikën, dhe
- zbatimi i plotë i dispozitave relevante të Marrëveshjes për stabilitet, koordinim dhe menaxhim në unionin ekonomik dhe monetar - këshilli fiskal operativ.
2. Në periudhën deri më 22 korrik të përmbushen masat në vijim:
- miratimi i Ligjit për procedurë kontestimore, dhe
- transponimi i Direktivës për ripërtëritje të bankave me mbështetjen nga Komisioni Evropian.
Pushtetet greke e vërtetuan përkushtimin t’i respektojnë obligimet financiare në të gjithë kreditorët plotësisht dhe me kohë. Nëse përmbushen të gjitha kushtet e nevojshme në program, Eurogrupi dhe Këshilli i Guvernatorëve të Mekanizmit Evropian për Stabilitet mund në pajtim me nenin 13.2 të Marrëveshjes, t’u japin mandat institucioneve për negociata për programin e ri.
Për mbështetjen e rritjes dhe krijimit të vendeve të punës në Greqi në 3-5 vitet e ardhshme, Komisioni do të punojë së bashku me pushtetet greke në mobilizimin e 35 miliardë eurove (me programe të ndryshme të BE-së) për financimin e investimit dhe aktivitetit ekonomik, duke i përfshirë ndërmarrjet e vogla dhe të mesme. Si masë të jashtëzakonshme Komisioni propozoi rritjen e shumës për parapërkufizimin prej 1 miliardë euro. Plani i investimit për Evropën, gjithashtu, do të sigurojë mundësi për financimin e Greqisë.
http://www.consilium.europa.eu/en/press
http://money.cnn.com/2015/07/13/news

« Pushtetet greke e vërtetuan përkushtimin t’i respektojnë obligimet financiare në të gjithë kreditorët plotësisht dhe me kohë. »

NDIHMA EVROPIANE I HAPI BANKAT GREKE

Pas miratimit të masave të rrepta për kursim më 16 korrik të këtij viti në Parlamentin e Greqisë, tri lajme të mira për vendin: rritja e ndihmës urgjente për likuiditetin e bankave, huaja urgjente prej BE-së për financimin kalimtar deri në hyrjen në fuqi të pakos së re të ndihmës, si dhe vendimi i eurozonës për fillim të negociatave për këtë lloj të ndihmës.
Çështja për restruktimin apo shlyerjen e borxhit të Greqisë edhe më tutje është e hapur, duke pasur parasysh se nuk ka sinjale se Berlini do të lëshojë dhe do të japë pëlqim për të. Dhoma e Poshtme e Parlamentit të Gjermanisë - Bundestagu, dha mbështetje në hapjen e negociatave me Greqinë, për pakon e re të ndihmës. Megjithatë, mbetet çështja për shlyerjen e borxhit që arrin 180% të BPV-së, çështje që ende është mjaft e ndjeshme për Gjermaninë.
Pas votimit të masave për kursim në Parlamentin e Greqisë, Banka Qendrore e Evropës vendosi të lejojë 900 milionë euro në javë për financimin urgjent të likuiditetit të bankave greke. Më 20 korrik u hapën sërish bankat greke, por edhe më tutje qytetarët mund të marrin 60 euro në ditë apo 420 euro në javë. Çmimet e një numri të madh të prodhimeve dhe shërbimeve u rritën si rezultat i TVSH-së së lartë, prej 13% në 23%.

Faqe #

KUVENDI I REPUBLIKËS SË MAQEDONISË
BE QENDRA E KUVENDIT

NË FOKUSIN E PARLAMENTIT EVROPIAN
Seanca Plenare 6-9 korrik 2015, Strasburg

« U arrit pëlqimi për Reformën e skemës për tregtimin me emisione të CO2 (ETS). Kjo ka për qëllim të zvogëlohet teprica e kredive të karbonit të arritshme për tregtim me qëllim të mbështetjes së të drejtave të emisioneve. »

Deputetët në Parlamentin Evropian mbajtën debat me kryeministrin grek, Aleksis Cipras, kryetarin e Këshillit Evropian, Donald Tusk, dhe kryetarin e Komisionit, Zhan Klod Junker, për gjetjen e marrëveshjes ndërmjet Greqisë dhe kreditorëve ndërkombëtarë.
Eurodeputetët e miratuan qëndrimin e Parlamentit, për negociatat për marrëveshjen tregtare ndërmjet BE-së dhe SHBA-së, duke insistuar në sistemin e ri të zgjidhjes së kontesteve ndërmjet investuesve dhe shteteve që duhet të kryhet nga gjykatësit e emëruar publikisht, në vend të arbitrazhit privat.
Gjithashtu, nga eurodeputetët ishte arritur pëlqimi për Reformën e skemës për tregtimin me emisione të CO2 (ETS). Kjo ka për qëllim të zvogëlohet teprica e kredive të karbonit të arritshme për tregtim me qëllim të mbështetjes së të drejtave të emisioneve. Skema do të jetë operative në vitin 2019, dy vjet më herët se që është paraparë.
Në rezolutën për të drejtat e autorit, eurodeputetët apeluan të gjendet një mënyrë për përmirësimin e qasjes në përmbajtjet në internet përmes kufijve dhe instaluan në mbrojtjen e interesave të furnizuesve të shërbimeve dhe konsumatorëve.
Firmat dhe kompanitë e mëdha duhet të sigurojnë informata për fitimin, tatimet e paguara dhe subvencionet publike të marra.
Udhëtarëve që kalojnë përmes kufijve dhe shfrytëzojnë më tepër se një mënyrë të transportit duhet t’u mundësohet ta rezervojnë udhëtimin e tyre me një biletë.
Eurodeputetët votuan për rezolutat në lidhje me sfidat në Sektorin për prodhime të qumështit, pemë dhe perime. Parlamenti apeloi në aksion të madh nga BE-ja për ndihmë të bujqve në ballafaqimin me prishjet në treg dhe çrregullimet e jashtme, siç është ndalimi rus për import.
Ngjarja në Srebrenicë që ndodhi më 11 korrik 1995 u gjykua nga eurodeputetët, të cilët theksuan se „krime të tilla nuk guxojnë të përsëriten kurrë“. Këshilli i Sigurisë i KB-së nuk miratoi rezolutë për ngjarjen në Srebrenicë. Parlamenti Evropian apeloi në përshpejtimin e procedurave të prokurorisë për krimet e luftës në nivel ndërkombëtar dhe nacional.
Bashkimi Evropian duhet në mënyrë efikase t’i shfrytëzojë resurset natyrore. Eurodeputetët votuan rezolutë në të cilën theksohet se rritja e produktivitetit të resurseve për 30% deri në vitin 2030 mund ta rrit BPV-në për 1% dhe të krijojë 2 milionë vende të qëndrueshme pune. Që të arrihet rritja nevojiten qëllime të obligueshme për zvogëlimin e hedhurinës, rregulla të përmirësuara për eko-dizajn dhe masa me të cilat do të veçohet rritja nga përdorimi i resurseve.
http://www.europarl.europa.eu/news/

Numër 13/2015

Faqe #

MBLEDHJA E KËSHILLIT PËR STABILIZIM DHE ASOCIACION NDËRMJET REPUBLIKËS SË MAQEDONISË DHE BASHKIMIT EVROPIAN

Më 20 korrik 2015 në Bruksel, Këshilli për Stabilizim dhe Asociacion ndërmjet Republikës së Maqedonisë dhe BE-së e mbajti mbledhjen e dymbëdhjetë me të cilën nga ana e Republikës së Maqedonisë kryesoi ministri i Punëve të Jashtme Nikolla Popovski dhe nga ana e BE-së bashkëkryesoi Mirosllav, Llajçak, Zëvendëskryeministër dhe ministër i Punëve të Jashtme dhe Punëve Evropiane të Republikës së Sllovakisë, në emër të Përfaqësuesit të Lartë Federika Mogerini. Komisari Johanes Han e përfaqësoi Komisionin Evropian. Në mbledhjen gjithashtu mori pjesë edhe Fatmir Besimi, Zëvendëskryetar i Qeverisë së Republikës së Maqedonisë i ngarkuar për çështje evropiane.
Këshilli për Stabilizim dhe Asociim e mori parasysh insistimin e vendit për fillimin e negociatave për anëtarësim, duke i marrë parasysh në këtë kontekst rekomandimet e Komisionit Evropian. Gjithashtu, i mori parasysh Konkluzionet e Këshillit të miratuara më 16 dhjetor 2014, pastaj më 21 prill 2015 dhe më 23 qershor 2015.
Këshilli për SA i shqyrtoi ngjarjet kryesore nga periudha paraprake që kanë të bëjnë me përmbushjen e kritereve politike. Këshilli për SA diskutoi për krizën e propozuar politike në vend, si dhe për çështjet serioze dhe sistemore lidhur me sundimin e të drejtës, e në lidhje me ndjekjen e komunikimeve. E përshëndet marrëveshjen të cilën liderët e katër partive politike kryesore e arritën më 15 korrik, me ndërmjetësimin e BE-së, që t'i vihet fund krizës politike dhe ftoi që marrëveshja të zbatohet në vullnet të mirë, përfshirë edhe prioritetet reformuese urgjente për çështje sistemore të sundimit të së drejtës për të cilat u angazhuan të gjithë palët.
Këshilli për SA e mori parasysh faktin se Qeveria ka përgatitur Draft-plan aksionar për realizimin e prioriteteve reformuese urgjente në sferat e sundimit të së drejtës dhe gjyqësisë, administratës publike, mediat, reformave të legjislacionit zgjedhor, marrëdhënieve dhe menaxhimit ekonomik, si dhe për realizimin e rekomandimeve të Komisionit për hetimin e ngjarjeve nga 24 dhjetori, duke i marrë parasysh se Qeveria tanimë realizon disa prej atyre aktiviteteve, gjegjësisht aktivitetet në lidhje me fushatat informative publike qeveritare, Ligji për lustrim dhe të dhëna statistikore për administratë publike. Në mbledhje për Dialogun aderues të nivelit të lartë që do të mbahet në shtator, e që do t'i përfshijë edhe opozitën edhe sektorin civil, do të shqyrtohet progresi i arritur. Këshilli për SA gjithashtu e mori parasysh thirrjen e BE-së për hetim themelor dhe të pavarur për të gjithë konstatimet, përfshirë edhe ato të shkeljeve potenciale të zbardhura në incizimet e publikuara nga bisedat e përgjuara, me respekt të plotë ndaj rregullave procedurale, parimeve të pavarësisë së prokurorisë dhe gjyqësisë dhe presumimit të pafajësisë.
Këshilli për SA përkujtoi se bashkëpunimi rajonal dhe marrëdhëniet e mira fqinjësore mbeten esenciale. Këshilli për SA e përshëndeti pjesëmarrjen e vazhdueshme aktive të vendit në bashkëpunimin rajonal, si dhe kryesimin me Iniciativën e Evropës Qendrore.
Këshilli për SA gjithashtu e mori parasysh presionin migrues me të cilat ballafaqohet vendi dhe gjithë rajoni, përpjekjet që janë bërë deri më tani, si dhe konferencën e planifikuar të nivelit të lartë që duhet të mbahet në muajit që vijojnë, siç është cekur në konkluzionet e Këshillit Evropian nga 25-26 qershor të këtij viti. Në lidhje me zhvillimin ekonomik, Këshilli për SA vërejti se në vend vazhdoi të rritet ekonomia vitin e kaluar, se ruhet stabiliteti marko-ekonomik, si dhe se rrethi i inflacionit mbetet mirë. E përshëndeti Programin e përgatitur për reforma ekonomike për periudhën nga 2015-2017 dhe e ftoi Qeverinë të realizojë aktivitete në bazë të rekomandimeve në kuadër të Dialogut financiar dhe ekonomik të mbajtur në maj 2015. E mori përsipër dhe e inkurajoi punën rrjedhëse në lidhje me menaxhimin me financat publike.
Këshilli për SA e përshëndeti progresin në lidhje me programimin e ndihmës së ardhshme të BE-së, si dhe përpjekjet për tejkalimin e mangësive në absorbim të fondeve të BE-së dhe për përmirësimin e kapaciteteve të institucioneve të ngarkuara për realizimin e tyre. Këshilli për SA gjithashtu e mori parasysh progresin e mirë të arritur në sfera të ndryshme të përfshirë me KSA. E përshëndeti edhe nivelin e lartë të integrimit tregtar dhe aderimin e vendit në Konventën e BE-së për procedurë të përbashkët transite. Këshilli për SA përkujtoi në propozimin e Komisionit nga tetori 2009 për kalim në fazën e dytë të KSA. Vërtetoi se vendimi për propozimin mbetet në Këshillin e BE-së. .
http://www.sep.gov.mk/content/?ID=694

Faqe #

KUVENDI I REPUBLIKËS SË MAQEDONISË
BE QENDRA E KUVENDIT

REPUBLIKA E MAQEDONISË - PJESË E SISTEMIT TË PËRBASHKËT TRANSIT TË BE-SË

Nga 1 qershori të këtij viti Republika e Maqedonisë aderoi në Konventën për transit të përbashkët të BE-së. Me aderimin në Konventën për transit të përbashkët dhe Konventën për thjeshtimin e formalitetit gjatë tregtimit me mall, Republika e Maqedonisë do të bëhet pjesë e sistemit të përbashkët të BE-së, katër anëtarë të EFTA dhe Turqisë. Me gjithë ato vende nga 1 korrik të këtij viti filloi të zbatohet procedura e vetme e transitit me deklaratë e vetme transite.
Në aspekt të eurointegrimeve, hyrja në sistemin e përbashkët transit do të jetë adut kryesor në strategjitë paraaderuese sepse Republika e Maqedonisë do të jetë pjesë e sistemit doganor të BE-së para se të bëhet anëtare e saj e plotfuqishme. Në aspekt ekonomik shënon lehtësim të tregtisë dhe me BE, EFTA dhe Turqinë; korridoret paneveropiane 8 dhe 10 do të marrin rëndësi plotësuese në plan më të gjerë ndërkombëtar; Republika e Maqedonisë në mënyrë plotësuese do ta avancojë rejtingun e vet në raportet e më shumë organizatave ndërkombëtare relevante.
Me aderimin e Republikës së Maqedonisë në Konventën për Procedurë të Përbashkët Transite dhe për thjeshtimin e formaliteteve gjatë tregtimit me mall sigurohet lëvizje e vetme e mallit në kuadër të vendeve anëtare nga një pikë hyrëse deri në vendin e përfundimit të procedurës transite, pavarësisht se nëpër sa shtete dhe kalime kufitare malli duhet të transitojë. Përkatësisht, deklarata transite elektronike me të cilën ka filluar procedura transite në cilindo vend anëtar të Konventës për procedurë të përbashkët transite është e pranueshme për të gjitha vendet anëtare të Konventës. Procedurat transite që fillojnë në zyrën doganore në shtet, mund të përfundojnë, p.sh:, në zyrë doganore në Gjermani dhe anasjelltas.
Më 18 maj të këtij viti, Republika e Maqedonisë e mori ftesën për aderim nga Këshilli i Komisionit Evropian, si rezultat i punës shumëvjeçare të Drejtorisë Doganore. Sistemi i ri i kompjuterizuar transit i përmbush kërkesat për ndërlidhje dhe interoperabilitet me sisteme transite të BE-së, dhe i njëjti ishte kusht për aderim në Konventat. Ky sistem u zhvillua me mbështetjen financiare të BE-së përmes programit IPA 2008 në shumë prej 3 milionë euro si dhe 0,5 milionë euro pjesëmarrje të Qeverisë.
http://www.customs.gov.mk/
http://ec.europa.eu/taxation_customs/customs/

REALIZIMI I MARRËVESHJES PËR DALJE NGA KRIZA POLITIKE

Byroja e Komitetit të Përzier Parlamentar - Republika e Maqedonisë dhe Bashkimi Evropian, nga ana e Parlamentit Evropian, në përbërje: z. Allojz Peterle, bashkëkryesues; z. Sergej Stanishev dhe z. Angell Xhambaski, zëvendëskryesues, u takua me z. Kenan Hasipi, bashkëkryesues i KPP - RM dhe BE dhe z. Artan Grubi, zëvendëskryesues, si dhe me anëtarët tjerë të Komitetit.
Në fokusin e takimit të parë me z. Kenan Hasipi dhe me z. Artan Grubi ishte Marrëveshja e arritur e paradokohshme ndërmjet katër parive më të mëdha politike në Maqedoni për dalje nga kriza politike, me ndërmjetësim të eurokomisarit Johanes Han, BE dhe SHBA.
Z. Peterle theksoi se Byroja duhet të bëjë përgatitje të mirë për vjeshtën dinamike, kur do të mbahet Mbledhja e 13-të e KPP. Muajit në vijim i vlerësoi si shumë të rëndësishme, jo vetëm brenda në vend, por edhe në marrëdhëniet me BE-në, dhe në atë kontekst, Maqedonia duhet të tregojë se di ta vë në vend të parë interesin nacional.
Zëvendësbashkëkryesuesi Sergej Stanishev theksoi se nevojitet mbështetje nga Parlamenti Evropian dhe t'i jepet sinjal i qartë Këshillit Evropian se punët ndryshohen. Si kryesore i vlerësoi stabilitetin e shtetit, realizimin e reformave, zhvillimin e ekonomisë dhe njohjen e zgjedhjeve në prill nga ana e të gjithë faktorëve.
Përveç për gjendjen politike, u shqyrtua edhe çështja për ekonominë dhe u përshëndet rritja e PBV-së, e cila në vitin e kaluar ishte 3,8%, gjë që është rezultati i dytë më i mirë për rritjen e PBV-së në BE, e në tremujorin e parë të vitit 2015 ajo rritje është 3,2%.
Të pranishmit u pajtuan se nënshkrimi i Marrëveshjes është hap i madh për Maqedoninë, por edhe se vijon periudhë intensive e cila kërkon shumë punë dhe vullnet për tejkalimin e krizës politike. .
www.sobranie.mk

Numër 13/2015

Faqe #

PLANI INVESTUES PËR TRANSPORT NË SHUMË PREJ 13,1 MILIARDË EURO

Më 10 korrik 2015 vendet-anëtare të BE-së e miratuan listën e projekteve që do të financohet në kuadër të Instrumentit për lidhjen e Evropës (Connecting Europe Facility - CEF) Bashkë me planin investues prej 315 miliardë eurosh të prezantuar nga ana e Komisionit në nëntor 2014, Instrumenti për lidhjen e Evropës Komisionit do t'i dërgojë një nga prioritetet kryesore: Tejkalimi i hendekut investues në Evrope.
Me miratimin e propozimit nga ana e vendeve anëtare të planit më të madh investues të bërë nga ana e BE-së në sferën e transportit, të zgjedhur gjithsej 276 projekte që kontribuojnë për krijimin e vendeve të reja të punës dhe zmadhimin e rritjes dhe konkurrencës në Evropë.
Në thirrjen për dorëzim të propozimeve arritën mbi 700 projekte në vlerë të përgjithshëm prej mbi 36 miliardë euro. Me 13,1 miliardë eurosh që janë në dispozicion, projekte prioritare për Komisionin janë ato me vlerë më të lartë të shtuar evropiane. Gjatë procesit të selektimit, ato u vlerësuan sipas kritereve të definuara paraprakisht: relevancë, maturi, ndikim dhe cilësi.
Në pajtim me përkushtimin e tij ndaj transparencës, Komisioni bashkë me Agjencinë ekzekutive për inovacione dhe rrjete (INEA) më 10 korrik të këtij viti publikoi broshurë me informata për Instrumentin për lidhjen e Evropës si dhe për projekte që vlerësohen.
Deri në fund të korrikut, Komisioni zyrtarisht do ta pranojë vendimin për financim. Marrëveshjet e veçanta për grante janë përgatitur nga ana e INEA-së dhe të nënshkruara me shfrytëzuesit e projektit. Mjetet do të fillojnë të paguhen nga tremujori i fundit në vitin 2015.
Komisioni dhe Agjencia Ekzekutive për inovacione dhe rrjete do ta ndjekin realizimin e projekteve.
Në kuadër të Instrumentit për lidhjen e Evropës (2014-2020) nga Buxheti i BE-së do të jenë në dispozicion 24 miliardë euro për kofinancimin e projekteve për Rrjetet transportuese transevropiane (TEN-T) në vendet-anëtare të BE-së. Nga ajo shumë 11,3 miliardë euro do të jenë të disponueshme për projekte në vendet anëtare që janë të pranueshëm për financim nga Fondi koheziv. Në kuadër të programeve vjetore dhe shumëvjeçare të punës caktohen prioritetet dhe shuma e mbështetjes financiare e cila do të ndahet për çdonjërin prej prioriteteve në vitin e caktuar. Viti i parë programor në kuadër të Instrumentit për lidhjen e Evropës është viti 2014.
Përveç transportit, Instrumenti për lidhjen e Evropës do të jetë në dobi të ekonomisë së plotë të BE-së. implementimi i rrjetit transportues transevropian mund të krijojë 10 milionë vende pune dhe rritje të prodhimit evropian bruto vendor prej 1,8% deri në vitin 2030. http://europa.eu/rapid/press-release_IP-15-5336_en.htm

« Vendet-anëtare të BE-së e miratuan listën e projekteve që do të financohet në kuadër të Instrumentit për lidhjen e Evropës (Connecting Europe Facility - CEF) »

TREGTIMI ME KAFE NË EVROPË - BAZAT PËR REFORMA

Kafja është një nga mallrat më të tregtueshme në botë. Rreth 1,6 miliardë gota konsumohen çdo ditë. Në tregun global kjo shënon të hyra prej 64 miliardë euro.
Kafja konsumohet kryesisht në ekonomitë e industrializuara, por mbi 90% kultivohet në vendet në zhvillim, ku shumica e prodhuesve të kafes jetojnë mbi linjën e varfërisë.
Bashkimi Evropian është konsumuesi dhe importuesi më i madh i kafes në botë. Ajo, gjithashtu është përkushtuar në çrrënjosjen e varfërisë ekstreme dhe urisë. Komisioni Evropian tashmë siguron mbështetje financiare për iniciativat për tregti të lirë dhe të drejtë përmes buxhetit të vet për zhvillim të bashkëpunimit. Por aktivitetet thonë se kjo nuk mjafton dhe thirrën në reforma tregtare dhe standardizim të rregullave tregtare.
Në tregtinë me kafe dominojnë tregtarët e mëdhenj multinacionalë dhe përpunuesit e kafes, ndërsa çmimet e kafesë janë të pandryshueshme. Aftësia për të planifikuar prodhim dhe kontrolli i çmimeve nuk është në duart e vetë bujqve-kultivuesve.
Organizatat joqeveritare tentuan të ushtrojnë presion për gjetjen e alternativave në tregtinë me qëllim të mbështetjes së prodhuesve për arritjen e cilësisë më të lartë të kafes ose kontrollit të fazave tjera të zinxhirit vlerësues. Bujqit kanë nevojë për qasje më të mirë në njohuritë teknike, infrastrukturën dhe kapitalin. Në të kundërtën, do të detyrohen të vazhdojnë me shitjen e kafes së tyre me çmime shumë më të ulëta.
http://www.euractiv.com/video/europes-coffee-trade-grounds-reform-316135

Faqe #

KUVENDI I REPUBLIKËS SË MAQEDONISË
BE QENDRA E KUVENDIT

ANULIMI I SHPENZIMEVE PËR ROAMING

Më 8 korrik 2015, COREPER - Komiteti i përfaqësuesve të përhershëm të BE-së e miratojë marrëveshjen me Parlamentin Evropian për anulimin e shpenzimeve për roaming te telefonat celular. Legjislacioni i ri i përfshinë rregullat e para të gjera të BE-së për mbrojtjen e internet qasjes së hapur të njohur si neutralitet të internetit.
Taksa e roamingut pritet të anulohet në mes të vitit 2017.
Sipas marrëveshjes, pagesa për roaming në Bashkimin Evropian do të anulohet nga 15 qershor 2017. Prapë se prapë, furnizuesi i roaming shërbimeve do të mund ta zbatojë "politikën e fer përdorimit", që të mund ta pengojë abuzimin e shërbimit. Kjo do të përfshijë shfrytëzim të roaming shërbimeve për dedikime tjera përveç për udhëtim të përkohshëm.
Për roamingun që e tejkalon "fer përdorimin" do të vijojë pagesë. Kjo taksë nuk mund të jetë më e lartë se shkalla maksimale me shumicë të cilën operatorët e paguajnë për shfrytëzimin e rrjeteve të vendeve tjera të BE-së. Kufizimet për "fer përdorimin" do të përkufizohen nga ana e Komisionit deri në vitin 2016.
Që masa të jetë e qëndrueshme në tërë territorin e BE-së duhet të zvogëlohen shkallët ekzistuese me shumicë të cilët i paguajnë operatorët për shfrytëzimin e masave të vendeve të BE-së. Që të arrihet kjo, Komisioni e shqyrtoi tregun për roaming me shumicë dhe do të propozojë ligj të ri deri më 15 qershor 2016. Përveç kësaj do të vendosen masa mbrojtëse për zgjidhjen e kthimit të shpenzimeve nga ana e operatorëve.
Taksa për roaming do të zvogëlohet më 30 prill 2016. Pagesa maksimale do të jetë 0,05 € në minutë për thirrje, 0,02€ për tekste dhe 0,05€ për megabajt për të dhënat. Këto shuma përkojnë me shkallët maksimale të tanishme me shumicë. Për pranimin e thirrjeve, parapagesa maksimale do të mesatare e ponderuar e shkallëve maksimale në BE. Shumën e pagesës duhet ta përcaktojë Komisioni deri në fund të vitit 2015.
Për herë të parë, legjislacioni përcakton se operatorët do te duhet ta trajtojnë secilin komunikim veçmas gjatë dhënies së shërbimeve për qasje në internet. Teksti gjithashtu do ta përmbajë principin e të drejtës së shfrytëzuesve për qasje dhe distribuim të përmbajtjeve në internet sipas dëshirës personale.
Operatorët mund të shfrytëzojnë masa të arsyeshme për menaxhim me komunikimin me qëllim të mbajtjes së stabilitetit në komunikim. Masat e këtilla bazohen në kërkesa teknike objektive. Bllokimi do të lejohet vetëm në numër të kufizuar të rrethanave,
Për shembull, në rast të sajber-sulmit ose ballafaqimin me qëndrim të përkohshëm të komunikacionit.
Marrëveshja për shërbime të optimizuara për përmbajte të caktuar do të lejohet ku është i nevojshëm optimizmi. Por, operatorët në atë rast do të duhet ta sigurojnë kualitetin e përgjithshëm të shërbimeve për qasje në internet. Si shërbime të specializuara shënohen ato te telekirurgjia dhe automjetet lidhura.
Rregullat për internet të hapur do të zbatohen nga 30 prill 2016, kur fillon zbatimi i rregullativës së re.
Teksti i marrëveshjes do ti nënshtrohet finalizimit teknik, me çka duhet të miratohet nga Këshilli dhe Parlamenti.
http://www.consilium.europa.eu/en/press/press-releases/2015/07/08-roaming-charges/

VLERËSIMI I POPULLATËS I PUBLIKUAR NGA EUROSTAT

Sipas raportit të publikuar më 10 korrik 2015 nga ana e EUROSTAT- zyra e statistikave të BE-së, më 1 janar 2015 numri i popullatës së Bashkimit Evropian vlerësohet në 508.2 milion, në krahasim me 506.9 milion më 1 janar 2014. Gjatë vitit 2014, 5.1 milion foshnje kanë lindur në BE. Ndërsa 4.9 milion persona kanë vdekur, që do të thotë se BE shënon rritje natyrore pozitive të popullatës së saj prej 0,2 milion, dy herë më shumë në krahasim me vitin 2013.
Gjermania (me 81,2 milion banorë), Franca (me 66,4 milion banorë), Britania e madhe (me 64,8 milion banorë) dhe Italia (me 60,8 milion banorë) janë vendet me popullatë më të madhe të cilët bashkë e përbëjnë gjysmën nga popullata e përgjithshme të BE-së.
Për një vit, numri i popullatës është zmadhuar në 16 vende -anëtare të BE-së, ndërsa është zvogëluar në 12 prej tyre. Rritje më e madhe e popullatës është shënuar në Luksemburg (+23.9 në njëmijë banorë), ndërsa zvogëlimi më të madh ka pasur Qipro (-12,9 në njëmijë banorë, më pak nga janari i vitit të kaluar 2014).
http://europa.eu/rapid/press-release_STAT-15-5340_en.htm
http://ec.europa.eu/eurostat/web/products-press-releases/-/3-10072015-AP
http://eeas.europa.eu/delegations/new_zealand/press_corner/focus/focus_items/population_eu_en.htm

Numër 13/2015

Faqe #

KONFERENCA E TRETË NDËRKOMBËTARE PËR FINANCIMIN E ZHVILLIMIT

Nga 13 korrik deri më 16 korrik 2015, në Qadis Abeba u mbajt Konferenca e tretë ndërkombëtare për financimin e zhvillimit. Qëllimi i konferencës është arritja e marrëveshjes për implementimin e agjencës zhvillimore "Post 2015".
Korniza "Post 2015" Do të arrijë ti integrojë dy të ashtuquajturit procese Qëllime Zhvillimore të Mileniumit dhe Konferencën për Zhvillim të Qëndrueshëm Rio+20 në miratimin e qëllimeve për zhvillim të qëndrueshëm.
Kjo agjendë e re do të merë pëlqim nga shefat e shteteve në shtator në Asamblenë e Përgjithshme të KB në Njujork. Ajo ka për qëllim çrrënjosim të varfërisë dhe sigurim të zhvillimit të qëndrueshëm në të gjitha dimensionet e saj (qasje në ushqim, ujë, energji, shëndetësi dhe arsim, zgjidhje e jo barabarësisë dhe gjendjes së grupeve vunerabile të të rinjve).
Suksesi i këtyre dy konferencave në Adis Abeba dhe Njujork është i rëndësishme për rezultatin pozitiv të Konferencës për ndryshime klimatike të KB, e cila duhet të mbahet në dhjetor 2015 në Paris.
Në Konferencë është diskutuar edhe për mënyrën në të cilën duhet të arrihen qëllimet e agjendës "Post 2015" në kuptimin më të gjerë, i cili është quajtur "mjete për implementim". Vizioni i BE-së është partneriteti i ri global që duhet ti përfshijë të gjitha vendet dhe të mobilizohen të gjitha mjetet për implementim i cili përfshinë: politikë të volitshme për mjedis jetësor, mobilizim të resurseve nacional, tregtia dhe mbështetja zyrtare e zhvillimit.
http://europa.eu/rapid/press-release_MEMO-15-5311_sv.htm

ARRITJA E MARRËVESHJES HISTORIKE PËR PROGRAM NUKLEAR ME IRANIN

Më 14 korrik përfaqësuesit e gjashtë fuqive botërore, Iranit dhe të Bashkimit Evropian, i cili ishte përfshirë në negociatat arritën marrëveshje për kufizimin e programit nuklear iranian në këmbim për shfuqizimin e sanksioneve ndërkombëtare. Marrëveshja parasheh se Irani në dhjet vitet e ardhshme nuk do të prodhoj material për armë nukleare dhe do të vendos rregulla të reja për mbikëqyrje inspektuese të objekteve iraniane, duke i përfshirë edhe objektet ushtarake. Marrëveshjen historike e përshëndeti tërë bota, përveç Izraelit, kryeministri i të cilit e quajti gabim me përmasa historike.
Përfaqësuesi i lartë i BE-së për punë të jashtme dhe të sigurisë Federika Mogerini deklaroi se diplomatët "ia kanë dhënë botës atë për të cilën ka shpresuar- angazhimin e përbashkët për paqe". Duke e publikuar marrëveshjen, shefi i diplomacisë evropiane tha se "Irani konfirmoi se nën kurfar rrethanash nuk do të kërkojë,zhvillojë ose blejë armë nukleare". Presidenti i Iranit Hasan Rohani pas publikimit të të ashtuquajturit plan i përbashkët gjithëpërfshirës i aktiviteteve në lidhje me raportet me Iranin, theksoi se bota fillon "kapitull të ri".
Për lajmin për marrëveshjen nukleare me Iranin negativisht reagoi kryeministri izraelit Benjamin Netanjahu, i cili tha se marrëveshja është "gabim serioz me përmasa historike". Netanjahu deklaroi se marrëveshja me Iranin do të lejojë Teherani "të vazhdojë me agresionin dhe terrorin në rajon".
Marrëveshja ishte arritur pas pothuajse dy vite negociatash me ndërprerje në rrethin e fundit. Negociatat ndërmjet Iranit dhe gjashtë fuqive botërore datojnë nga viti 2006.
Irani do u pajtua që të vazhdojë me respektimin e embargos së BE-së për çarmatim për edhe pesë vjet. Ajo periudhë mund të jetë më e shkurtër nëse Agjencia ndërkombëtare për energji atomike (MAAE) konkludoi se Irani nuk prodhon armë nukleare. Ngjashëm është edhe me ndalesën e KB për dërgimin e teknologjisë për raketa balistike me Teheranin, e cila mund të zgjas edhe tetë vjet.
Përfitimet ekonomike të Iranit nga Marrëveshja do të jenë të mëdha. Vendi ka më shumë se 100 miliard dollarë pronë të pezulluar jashtë vendit, ndërsa këtu janë përfitimet nga shfuqizimi i embargos evropiane për naftë dhe kufizimet financiare të shumta të bankave iraniane.
https://www.whitehouse.gov/issues/foreign-policy/iran-deal

Faqe #

KUVENDI I REPUBLIKËS SË MAQEDONISË
BE QENDRA E KUVENDIT

REPUBLIKA E MAQEDONISË- PJESË E SISTEMIT TRANSZITOR TË BE-së

Nga 1 korrik të këtij viti Republika e Maqedonisë iu bashkëngjit Konventës për transit të përbashkët të BE-së. Me qasjen në Konventën për transit të përbashkët dhe Konventën për thjeshtësimin formaliteteve gjatë tregtimit me mallra, Republika e Maqedonisë do të bëhet pjesë e sistemit të përbashkët të BE-së i cili i përfshinë të gjitha vendet anëtare , katër anëtare të EFTA-së dhe Turqinë. Me të gjitha këto vende nga një korriku filloi që të zbatohet procedura e vetme tranzitoreme deklaratë të vetme transitore.
Nga aspekti i eurointegrimeve, hyrja në sistemin e përbashkët transitor do të jetë adut kyç në strategjitë paraaderuese pasi që Republika e Maqedonisë do të jetë pjesë e sistemit doganor të BE-së para se të bëhet anëtare fuqiplotë. Nga aspekti ekonomik do të thotë lehtësim i tregtisë edhe me BE, EFTA-në dhe Turqinë; korridoret panevropiane 8 dhe 10 do të fitojnë vlerë shtesë në planë më të gjerë ndërkombëtarë; Republika e Maqedonisë në mënyrë plotësuese do ta avancojë rejtingun e saj në raportet e më shumë organizatave ndërkombëtare relevante.
Me anëtarësimin e Republikës së Maqedonisë në Konventat për procedurë të përbashkët transitore dhe për thjeshtësimin e formaliteteve gjatë tregtisë me mallra sigurohet qarkullim i vetëm i mallit në korniza të vendeve anëtare - njëra pikë hyrëse deri në vendin e përfundimit të procedurës transitore, pa dallim të asaj nëpër sa shtete dhe vendkalime kufitare malli duhet të tranzitojë. Përkatësisht, deklarata transitore elektronike me të cilën ka filluar procedura transitore në cilin do vend anëtarë të Konventës për procedurë transitore për procedurë transitore të përbashkët është e pranueshme për të gjitha vendet anëtare të Konventës. Procedurat Transitore të cilat fillojnë në sekretarinë doganore në shtet, mund të përfundojnë, p.sh. në sekretarinë doganore në Gjermani dhe anasjelltas.
Më 18 maj të këtij viti Republika e Maqedonisë e mori ftesën për anëtarësim në Këshillin e Komisionit Evripian, si rezultat i punës shumëvjeçare të Drejtorisë Doganore. Sistemi i ri transitor i kompjuterizuar i plotëson kërkesat për interkonektivitet dhe interperabilitet me sistemet transitore të BE-së, dhe i njëjti ishte kusht për qasje në Konventat. Ky sistem ishte zhvilluar me mbështetje financiare të BE-së përmes programit IPA 2008 në shumë prej 3 milion euro si dhe 0,5 milion pjesëmarrje të Qeverisë.
http://www.customs.gov.mk/
http://ec.europa.eu/taxation_customs/customs/procedural_aspects/transit/common_community/index_en.htm

Inside Story Headline

Caption describing picture or graphic.

This story can fit 75-125 words.
Selecting pictures or graphics is an important part of adding content to your newsletter.
Think about your article and ask yourself if the picture supports or enhances the message you’re trying to convey. Avoid selecting images that appear to be out of context.
Microsoft Publisher includes thousands of clip art images from which you can choose and import into your newsletter. There are also several tools you can use to draw shapes and symbols.
Once you have chosen an image, place it close to the article. Be sure to place the caption of the image near the image.

Numër 13/2015

Page #

Faqe #

ЕУ КАЛЕНДАР/ јули 2015

Seanca plenare e Komisioit Evropian, 6-9 qershor 2015, Strasburg
Viti i katërtë i Konferencës, Agjencia për bashkëpunim i rregullatorëve të energjetikës
(ACER), 9 korrik 2015 në Bërdo, Slloveni

KUVENDI I REPUBLIKËS SË MAQEDONISË

BE QENDRA E KUVENDIT

Adresa: 11 Tetori nr. 10, Shkup, 1000

Telefon: +389 2 3 11 22 33 lokal 414 dhe 289 Phone: 555-555-5555
Fax: 555-555-5555
E-mail: someone@example.com

www.sobranie.mk

Në Kuvendin e Republikës së Maqedonisë në periudhën janar 2011-qershor 2012 ishte zbatuar IPA Projekti për "Ndihmë teknike për Parlamentin", qëllimi i përgjithshëm i të cilës ishte përforcimi i kapacitetit institucional të Kuvendit dhe me atë përmirësim të transparencës dhe përgjegjësisë të saj para qytetarëve.
Në korniza të IPA projektit, ishte siguruar ndihmë financiare dhe profesionale për vendosje të BE qendrës në Kuvend.
Qëllimi i formimit të BE qendrës është deputetëve në Kuvendin e Republikës së Maqedonisë dhe Shërbimit të Kuvendit t'u sigurohet qasje më e mirë në informata të lidhura me BE çështjet.